-Եթե առաջին փուլում որեւէ քաղաքական ուժ մեծամասնություն չհավաքի, ապա անցնում է երկրորդ փուլ, ինչը շատ ավելի հավանական է: Այս դեպքում առաջին 2 տեղերը զբաղեցրած քաղաքական ուժերը անցնում են երկրորդ փուլ եւ նրանք կարող են մինչեւ 2-րդ փուլի ընտրությունը դաշինքներ ստեղծել եւ այդ դաշինքներով մասնակցել 2-րդ փուլին: Այսինքն, օրինակ, եթե ՀՀԿ-ն ու «Քաղաքացիական պայմանագիրը» հավաքել են ամենաշատ ձայները եւ 2-րդ փուլ, անցողիկ շեմը հաղթահարած 6, 7, 8 քաղաքական ուժ կարող է առաջին 2 տեղերը զբաղեցրած ուժերի հետ նախընտրական դաշինքներ ձեւավորել: Ասենք, ՀՀԿ-ն կարող է ՀՅԴ-ի, ՕԵԿ-ի կամ ԲՀԿ-ի հետ դաշինք կազմել, «Քաղաքացիական պայմանագիրն» էլ կարող է մյուսների հետ ձեւավորել, ում հարմար է գտնում եւ ում հետ կարող է համաձայնության գալ: Դրա իմաստը հետեւյալն է` ապահովել կառավարման կայունությունը: Այս դաշինքներից երկրորդ փուլում մեծամասնություն ստացածը ձեւավորում է կառավարություն: